Kaikkein kalleinkin webkamera saattaa näyttää karmealta, jos et ota huomioon ympäristöäsi. Hyvä valaistus tekee jopa halvasta 720p-kamerasta laadukkaan, eikä se näy kuitenkaan kukkarossa.
Luonnollinen valaistus on valokuvaajienkin suosima valoilmiö kalliiden studiovalojen sijaan, joten pyri aina käyttämään webkameraa ikkunan edessä. Tällöin kuva ei ole ainoastaan valaistu, vaan myös sinä kohteena erotut näyttävästi taustasta. Se estää myös taustakohinan ilmaantumista kuvaan.
Voit onneksi myös imitoida studiovaloja tilanteissa, joissa et pääse ikkunan ja luonnonvalon eteen. Voit esimerkiksi kohdistaa pöytälampun seinää päin, jolloin se valaisee huonetta ja tekee yleisilmeestä pehmeämmän.
Huolehdi aina siitä, että taustasi näyttää hyvältä. Emme suinkaan tarkoita, että sinun täytyy ostaa LED-valoja ja muita tilpehööriä taustalle, mutta selkeä tausta pitää huolen siitä, että juuri sinä olet kuvan kohokohta. Siivoa siis sotkut, sulje mahdolliset ovet ja huolehdi siitä, ettei takanasi ole suoraa valonlähdettä kohti kameraa. Jälkimmäisen seurauksena webkamera usein arvioi valaistuksen väärin ja heikentää siten kuvanlaatua.